165 



PßAEFATIO. 



Zioologonim recentiorum , imprimis G. A. Boulengeri, scriptis 

 amphibiorum europaeorum notitia ad differentias specificas, affinitates, 

 distributionem pertinens magnopere est aucta. Commentationes huc 

 spectantes cum in multarum societatiim miiltis actorum voluminibus 

 dissipatae sint, libellum, qui paucis paginis conspectiim amphibiorum 

 europaeorum quae adhuc innotuerunt exhiberet, haud inutilem fore 

 duxi. Cuiusmodi breviarium scripturus silvam quae in collectionibus 

 publicis et ])rivatis quas videndi mihi facultas est data exhibita erat 

 inspexi specierumque notas a scriptoribus indicatas examinavi *, quarum 

 autem specierum specimina non vidi, earum notas essentiales e 

 descriptionibus Boulengerianis excerpsi. Quo facto singulas species 

 secundum systema Copeo - Boulengerianum digestas adiectis defini- 

 tionibus et synonymis principalibus et regionum ubi inventae sunt 

 nuncupatione enumeravi. 



Tkitonem hlasii de l'lsle [ann. sc. nat. (4) 17, 364 t. 12 f. 1. 2. 

 4*, 1862], in Britannia minore repertum, omisi, quia non propria 

 species esse, sed hibrida T. cristati et marmorati videtur. 



Amphibiorum mihi nomen ad designandam classem aptius videtur 

 quam batrachiorum, quippe quod animalia raniformia significet ideoque 

 in anura tantum, sed nee in urodela nee in caecilias quadret. Per 

 batrachia igitur cum J. van der Hoeven amphibiorum anurorum 

 ordinem intellego. 



